Σχέδιο ΑΠΟΦΑΣΗΣ ΤΗΣ ΜEΙΚΤΗΣ ΕΠΙΤΡΟΠΗΣ ΤΟΥ ΕΟX που τροποποιεί το παράρτημα XIII (Μεταφορές) της συμφωνίας ΕΟΧ - Σχέδιο της Κοινής Θέσης της Κοινότητας

(υποβληθέν από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Για να εξασφαλισθεί η απαιτούμενη νομική ασφάλεια και ομοιογένεια, η μικτή επιτροπή του ΕΟΧ πρόκειται να ενσωματώσει όλη τη σχετική κοινοτική νομοθεσία στη συμφωνία ΕΟΧ το συντομότερο δυνατό μετά την έγκρισή της.

2. Για το λόγο αυτό η μικτή επιτροπή ΕΟΧ πρέπει να εγκρίνει τη συνημμένη απόφαση για τροποποίηση του παραρτήματος ΧΙΙΙ της συμφωνίας ΕΟΧ προσθέτοντας το κεκτημένο που έχει πρόσφατα υιοθετηθεί στον τομέα των μεταφορών. Η απόφαση αφορά:

32002L0025: Οδηγία 2002/25/EΚ της Επιτροπής της 5ης Μαρτίου 2002, που τροποποιεί την οδηγία 98/18/EΚ του Συμβουλίου για τους κανόνες και τα πρότυπα ασφαλείας για τα επιβατηγά πλοία.

3. Η πρόταση επιτρέπει στην Νορβηγία να διατηρήσει τον ισχύοντα κανονισμό ο οποίος απαιτεί να τοποθετούνται σταθερά συστήματα πυρόσβεσης τοπικής χρήσης σε όλα τα επιβατηγά πλοία ολικής χωρητικότητας άνω των 500m3, ανεξάρτητα από τον αριθμό των επιβατών που μπορούν να μεταφέρουν. Ο κανονισμός εφαρμόζεται επίσης στα πλοία που πλέουν με νορβηγική σημαία και χρησιμοποιούνται για μεταφορές σε εθνικό επίπεδο.

4. Το άρθρο 1 παράγραφος (3) (α) του κανονισμού (EΚ) αριθ. 2894/94 του Συμβουλίου, σχετικά με ορισμένες λεπτομέρειες εφαρμογής της συμφωνίας για τον ΕΟΧ, προβλέπει ότι το Συμβούλιο αποφασίζει για την θέση της Κοινότητας για τις αποφάσεις με αντικείμενο την επέκταση πράξης του κοινοτικού δικαίου στον ΕΟΧ μέσω εισαγωγής σημαντικών τροποποιήσεων.

5. Το σχέδιο απόφασης της Κοινής Επιτροπής ΕΟΧ υποβάλλεται προς έγκριση στο Συμβούλιο. Η Επιτροπή ελπίζει να είναι σε θέση να παρουσιάσει τη θέση της Κοινότητας στην μικτή επιτροπή ΕΟΧ τον Νοέμβριο του 2003.

Σχέδιο ΑΠΟΦΑΣΗΣ ΤΗΣ ΜEΙΚΤΗΣ ΕΠΙΤΡΟΠΗΣ ΤΟΥ ΕΟX που τροποποιεί το παράρτημα XIII (Μεταφορές) της συμφωνίας ΕΟΧ

Η ΜΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο που προσαρμόζει τη συμφωνία για τον Ευρωπαϊκό Οικονομικό Χώρο, που στο εξής αναφέρεται ως "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα XIII της συμφωνίας τροποποιήθηκε από την απόφαση της μικτής επιτροπής ΕΟΧ αριθ. .../... της ... [1].

[1] ΕΕ L ...

(2) Ότι πρέπει να ενσωματωθεί στη συμφωνία η οδηγία 2002/25/EΚ της Επιτροπής της 5ης Μαρτίου 2002, που τροποποιεί την οδηγία 98/18/EΚ του Συμβουλίου για τους κανόνες και τα πρότυπα ασφαλείας για τα επιβατηγά πλοία [2],

[2] ΕΕ L 98, 15.4.2002, σ. 1.

ΑΠΟΦΑΣΙΖΕΙ:

Άρθρο 1

Στο σημείο 56στ (Οδηγία 98/18/EΚ του Συμβουλίου) του παραρτήματος XIII της συμφωνίας προστίθενται τα ακόλουθα:

« , όπως τροποποιείται από:

- 32002 L 0025: Οδηγία 2002/25/EΚ της Επιτροπής της 5ης Μαρτίου 2002 (ΕΕ L 98, 15.4.2002, σ. 1).

Για τους στόχους της παρούσας συμφωνίας, οι διατάξεις της οδηγίας προσαρμόζονται ως εξής:

Με την επιφύλαξη των υποχρεώσεων που περιέχονται σο παράρτημα I, Κεφάλαιο II-2, Τμήμα A, σημείο 6 παράγραφος 9, η Νορβηγία μπορεί να διατηρήσει τον κανονισμό που απαιτεί τοποθέτηση σταθερών συστημάτων πυρόσβεσης τοπικής χρήσης σε όλα τα επιβατηγά πλοία ολικής χωρητικότητας άνω των 500m³, ανεξάρτητα από τον αριθμό των επιβατών που μπορούν να μεταφέρουν. »

Άρθρο 2

Τα κείμενα της οδηγίας 2002/25/EΚ στην ισλανδική και στη νορβηγική γλώσσα που πρόκειται να δημοσιευθούν στο συμπλήρωμα του ΕΟΧ στην Επίσημης Εφημερίδας της Ευρωπαϊκής Ένωσης, είναι αυθεντικά.

Άρθρο 3

Η παρούσα απόφαση αρχίζει να ισχύει στις [...], εφόσον έχουν γίνει όλες οι κοινοποιήσεις σύμφωνα με το άρθρο 103 παράγραφος 1 της συμφωνίας, στην μικτή επιτροπή ΕΟΧ [3].

[3] [Δεν έχουν κοινοποιηθεί θεσμικές απαιτήσεις.] [´Εχουν κοινοποιηθεί θεσμικές απαιτήσεις.]

Άρθρο 4

Η παρούσα απόφαση δημοσιεύεται στο τμήμα του ΕΟΧ και στο συμπλήρωμα ΕΟΧ στην Επίσημης Εφημερίδας της Ευρωπαϊκής Ένωσης.

Βρυξέλλες, .

Για τη μικτή επιτροπή ΕΟΧ

Ο Πρόεδρος

Οι γραμματείς της μικτής επιτροπής ΕΟΧ